苏轼
游武昌寒溪西山寺
连山蟠武昌，翠木蔚樊口。
我来已百日，欲济空搔首。
坐看鸥鸟没，梦逐麏?走。
今朝横江来，一苇寄衰朽。
高谈破巨浪，飞屦轻重阜。
去人曾几何，绝壁寒溪吼。
风泉两部乐，松竹三益友。
徐行欣有得，芝?在蓬莠。
西上九曲亭，众山皆培塿。
却看江北路，云水渺何有。
离离见吴宫，莽莽真楚薮。
空传孙郎石，无复陶公柳。
尔来风流人，惟有漫浪叟。
买田吾已决，乳水况宜酒。
所须修竹林，深处安井臼。
相将踏胜绝，更裹三日糗。